**ПРЕГЛЕД ОДРЕДАБА ОДЛУКЕ КОЈИ СЕ МЕЊАЈУ**

**Назив одлуке**

Одлука о манифестацијама и програмима у области културе од значаја за Град

**Члан 1.**

Овом одлуком уређују се: манифестације у области културе од значаја за Град Ниш (у даљем тексту: Град), Савет за културно стваралаштво, пројекти у области културе који се финансирају или суфинансирају из буџета Града на основу јавног конкурса, остале манифестације, програми и пројекти који се могу финансирати или суфинансирати средствима буџета Града и друга питања од значаја за остваривање потреба грађана у овој области.

**Члан 2.**

Сталне манифестације у области културе од значаја за Град су оне које својим значајем и садржајима афирмишу Град и задовољавају културне потребе грађана Ниша.

**Члан 3.**

Сталне манифестације у области културе од значаја за Град су:

1. Фестивал глумачких остварења играног филма ''Филмски сусрети Ниш''

2. Интернационалне хорске свечаности

3. Ликовна колонија ''Сићево''

4. Књижевна колонија ''Сићево''

5. Нишке интернационалне музичке свечаности ''Нимус''

6. ''Мајска песма'' - фестивал дечије музике

7. ''Нисомниа''*-* музички фестивал

8. ИнтернационалниNišvilleџез фестивал

9. Новогодишњи концерт

10. Међународни фестивал хорске духовне музике „Музички едикт"

11. Евергрин фестивал

12. Фестивал драме и позоришта „Театар на раскршћу".

 **Члан 4.**

Фестивал глумачких остварења играног филма''Филмски сусрети Ниш'', је манифестација једногодишње продукције дугометражних играних филмова домаће производње и има такмичарски карактер.

Фестивал је основан 1966. године и одржава се сваке године последње недеље августа.

Организатор и реализатор Фестивала је Нишки културни центар.

 **Члан 5.**

 Интернационалне хорске свечаности су манифестација аматерског хорског и музичког стваралаштва међународног и такмичарског карактера.

 Хорске свечаности су као фестивал основане 1966. године и одржавају се сваке друге године у првој недељи јула месеца.

 Организатор и реализатор Хорских свечаности је Нишки културни центар у сарадњи са Нишким симфонијским оркестром.

 **Члан 7.**

Књижевна колонија ''Сићево'' је манифестација књижевних остварења, основана 1991. године, одржава се у Сићеву сваке године у току септембра месеца и има међународни карактер.

 Организатор и реализатор Колоније је Нишки културни центар.

 **Члан 8.**

Нишке интернационалне музичке свечаности''Нимус'' је манифестација симфонијске, камерне, хорске и реситал музике међународног карактера, основана 1975. године.

 ''Нимус'' се одржава у сали Нишког симфонијског оркестра сваке године октобра/новембра.

 Организатор и реализатор ''Нимус''-а је Нишки симфонијски оркестар у сарадњи са Нишким културним центром.

**Члан 9.**

 ''Мајска песма'' **-** Фестивал дечије музике је манифестација аматерског дечијег стваралаштва која окупља децу предшколског и школског узраста до 15 година и има такмичарски карактер.

 Фестивал је основан 1974. године и одржава се сваке године у мају месецу.

Организатор и реализатор Фестивала је Дечији културни центар Ниш.

 **Члан 10.**

 ''Нисомниа'' -музичкифестивал је манифестација музичког стваралаштва из области популарне музике, основана 2002. године и има међународни карактер.

 Фестивал се одржава на простору нишке Тврђаве сваке године у току лета.

 Организатор и реализатор фестивала је Нишки културни центар.

 **Члан 17.**

Савет манифестације доставља Градској управи надлежној за послове културе (у даљем тексту: Управа) програм и финансијски план манифестације на које Управа даје сагласност уз прибављено мишљење Градске управе надлежне за послове финансија.

 Савет манифестације, у року од 30 дана од завршетка манифестације, подноси Управи извештај о реализацији програма и финансијски извештај манифестације.

 Рад Савета манифестације је доступан јавности.

 **Члан 19.**

 Сталне манифестације финансирају се средствима: буџета Града, надлежног министарства, из прихода од продатих улазница, од спонзора, донатора и других извора у складу са законом.

 Са организатором сталне манифестације из члана 3. ове одлуке, који није индиректни корисник буџета Града, на основу решења о давању сагласности на програм и финансијски план манифестације, закључује се уговор о финансирању, односно суфинансирању манифестације.

 **Члан 27.**

Конкурс се објављује у средствима јавног информисања и на сајту Града.

Конкурс садржи:

 -области културне делатности за које се спроводи конкурс,

 -могуће учеснике на конкурсу,

 -мерила и критеријуме за избор пројеката,

 -максималан износ средстава којим ће се пројекат финансирати или суфинансирати,

 -начин пријављивања на конкурс,

 -документацију коју је потребно приложити уз пријаву на конкурс,

 -рок за подношење пријаве на конкурс,

 -орган коме се пријава подноси,

 -начин објављивања резултата конкурса и

 -право на приговор и коме се приговор подноси.

 **Члан 36.**

 Град може бити организатор или суорганизатор манифестација, програма и пројеката у области културе у оквиру сарадње са јединицама локалне самоуправе и локалним властима других држава, односно удружењима локалне самоуправе и међународним и регионалним организацијама локалних власти.

 Одлуку о учешћу, организацији и финансирању манифестација, програма и пројеката из става 1. овог члана доноси Градоначелник на предлог Савета за културно стваралаштво или управе надлежног за послове културе.

 За манифестације, програме и пројекте из става 1. овог члана средства се обезбеђују у буџету Града за област културе, од спонзора и донатора.

**Члан 38.**

 Градоначелник може, на предлог Савета за културно стваралаштво, или управе надлежног за послове културе, да донесе акт о покровитељству манифестација, програма и пројеката који се не финансирају, односно суфинансирају из буџета Града.